Бинка Пеева
Познание

chitanka.info

Ябълките,

които засади баща ми

не раждат големи и лъскави плодове,

не стават за пазарен удар.

Малкият Рокфелер не би забогатял с тях;

биха ги забелязали само познавачите,

но няма къде — не ги носим на пазара;

те са дребни, сочни и ароматни,

вкусни и винаги недостатъчни

защото никое количество

не може да роди качество,

въпреки очакванията.

Дърветата,

които засажда синът ми

не раждат ябълки, а странни плодове,

непознати за предприемачите;

особено му отказват фючърсни сделки

(какво ли беше това, Боже мой?);

за тая реколта тук няма купувачи,

а той ще е щастлив, щастлив…

когато разбере, че няма пазар за истините

въпреки диалектиката,

защото ако са ценни

не може да ги обере.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.